עונת 2015/2016 ב-NBA

עונת 2015/2016 היא העונה ה-70 של ליגת ה-NBA. אלופת העונה הקודמת, גולדן סטייט ווריורס, רשמה את העונה הסדירה הטובה בהיסטוריה עם מאזן ניצחונות של 73–9, אך הפסידה בסדרת הגמר לקליבלנד קאבלירס, אשר זכתה בתואר האליפות הראשון בתולדותיה לאחר ניצחון 4–3 בסדרת הגמר. גולדן סטייט הובילה בסדרת הגמר ביתרון מבטיח של 3–1, אך הפסידה את שלושת המשחקים הבאים ובכך הפכה לקבוצה הראשונה בהיסטוריה של גמר ה-NBA שמאבדת יתרון של 3–1. בתואר ה-MVP של סדרת הגמר זכה לברון ג'יימס בפעם השלישית בקריירה, לאחר שהוביל את שחקני שתי הקבוצות בממוצעי נקודות, ריבאונדים, אסיסטים, חטיפות וחסימות. בפגרת המשחקים שלפני תחילת העונה הודיעה ליגת ה-NBA על שינוי שיטת דירוג הקבוצות בפלייאוף: החל מעונה זו, שמונה הקבוצות בעלות המאזן הטוב ביותר בעונה הסדירה בכל אזור (מזרח ומערב) ישובצו בפלייאוף לפי מאזנן בלבד, ללא חשיבות למיקום הקבוצות בבתים האזוריים. את העונה הסדירה סיימה אלופת העונה הקודמת, גולדן סטייט ווריורס, עם המאזן הטוב בתולדות הליגה, 73–9, ששבר את שיא 72 הניצחונות שקבעה שיקגו בולס בעונת 1995/1996. ב-24 בנובמבר שברה גולדן סטייט את שיא הניצחונות הרצופים בתחילת עונה, כשעלתה למאזן 16–0 בניצחונה על לוס אנג'לס לייקרס. הווריורס האריכו את פתיחת העונה הטובה ביותר עד למאזן 24–0, לפני שהפסידו למילווקי באקס ב-12 בדצמבר. במהלך הרצף רשמה גולדן סטייט את סך הניצחונות הרצופים השני באורכו בתולדות הליגה עם 28, מאחורי שיא 33 הניצחונות הרצופים שקבעו הלייקרס בעונת 1971/1972. כמו כן קבעו הווריורס במהלך העונה את שיא ניצחונות הבית הרצופים בתולדות ה-NBA על 54, ברצף שנמשך מאז עונת 2014/2015. ב-29 בנובמבר השוותה קבוצת פילדלפיה 76' את שיא ההפסדים הרצופים בתחילת עונה, כשהפסידה לממפיס גריזליס וירדה למאזן 0–18, זהה לפתיחת העונה של ניו ג'רזי נטס ב-2009/2010. באותו רצף הפסדים קבעה פילדלפיה גם את רצף ההפסדים הארוך בתולדות ה-NBA, עם 28 בסך הכול. בסיום עונה זו פרשו שלושה מהשחקנים הבולטים ביותר של התקופה האחרונה – קובי בראיינט, טים דאנקן וקווין גארנט – אשר זכו במשותף ב-11 מתוך 18 אליפויות העונות הקודמות. קובי בראיינט פרש לאחר 20 עונות ב-NBA, במהלן זכה ב-5 אליפויות עם לוס אנג'לס לייקרס. במשחקו האחרון קלע 60 נקודות, בניצחון הלייקרס על יוטה ג'אז. טים דאנקן פרש ממשחק לאחר 19 עונות ב-NBA, במהלכן זכה ב-5 אליפויות עם סן אנטוניו ספרס, וקווין גארנט פרש בגיל 40, לאחר 21 עונות בליגה ואליפות אחת. דראפט 2015 התקיים ב-25 ביוני 2015 בברקליס סנטר, אולמה הביתי של קבוצת ברוקלין נטס. בהגרלה (לוטרי) זכו המינסוטה טימברוולבס בבחירה הראשונה, שניצלו אותה כדי לבחור את קארל-אנתוני טאונס מאוניברסיטת קנטקי. ב"בחירות הלוטרי" (בחירות 1–14) נקבע שיא למספר הנבחרים מאותה מכללה, כשנבחרו ארבעה שחקני אוניברסיטת קנטקי: הבחירה הראשונה קארל-אנתוני טאונס, וילי קאולי-סטיין (בחירה שישית), טריי ליילס (12) ודווין בוקר (13). בבחירה ה-52 בחרה דאלאס מאבריקס את סטנאם סינג, שבכך הפך להודי הראשון אי פעם שנבחר בדראפט ה-NBA. שון מריון פרש ב-18 ביוני 2015, אחרי 16 עונות ב-NBA. אנדריי קירילנקו פרש ב-23 ביוני, אחרי 13 עונות ב-NBA. קניון מרטין פרש ב-3 ביולי, אחרי 15 עונות ב-NBA. סטיבן ג'קסון פרש ב-23 ביולי, אחרי 14 עונות ב-NBA. ג'ייסון ריצ'רדסון פרש ב-24 בספטמבר, אחרי 14 עונות ב-NBA. הידו טורקוגלו פרש ב-13 בנובמבר, אחרי 15 עונות ב-NBA. ב-9 ביולי 2015, היום הראשון בו מותר לקבוצות להחתים שחקנים חופשיים, מספר שחקנים בולטים החליפו קבוצה: ארון אפללו עבר לניו יורק ניקס (מפורטלנד טרייל בלייזרס). למרכוס אולדרידג' עבר לסן אנטוניו ספרס (מפורטלנד טרייל בלייזרס). דמארה קארול עבר לטורונטו ראפטורס (מאטלנטה הוקס). טייסון צ'נדלר עבר לפיניקס סאנס (מדאלאס מאבריקס). וסלי מת'יוז עבר לדאלאס מאבריקס (מפורטלנד טרייל בלייזרס). גרג מונרו עבר למילווקי באקס (מדטרויט פיסטונס). לו ויליאמס עבר ללוס אנג'לס לייקרס (מטורונטו ראפטורס). ב-10 ביולי עבר פול פירס ללוס אנג'לס קליפרס (מוושינגטון ויזארדס), ומו ויליאמס עבר לקליבלנד קאבלירס (משארלוט הורנטס). ב-13 ביולי עבר ראז'ון רונדו לסקרמנטו קינגס (מדאלאס מאבריקס). ב-14 ביולי עבר מונטה אליס לאינדיאנה פייסרס (מדאלאס מאבריקס), ודרן ויליאמס עבר לדאלאס מאבריקס (מברוקלין נטס). ב-16 ביולי עבר ג'וש סמית' ללוס אנג'לס קליפרס (מיוסטון רוקטס). ב-17 ביולי עבר דייוויד וסט לסן אנטוניו ספרס (מאינדיאנה פייסרס). ב-24 ביוני 2015 העבירה פורטלנד טרייל בלייזרס את ניקולא באטום לשארלוט הורנטס בתמורה לג'רלד הנדרסון ונואה וונליי. ב-9 ביולי העבירה אינדיאנה פייסרס את רוי היברט ללוס אנג'לס לייקרס בתמורה לבחירת סיבוב שני בדראפט. ב-20 ביולי העבירה דנוור נאגטס את טיי לוסון, ביחד עם בחירת סיבוב שני בדראפט, ליוסטון רוקטס בתמורה לפאבלו פריג'וני, קוסטאס פאפאניקולאו, ג'ואי דורסי, ניק ג'ונסון ובחירת סיבוב ראשון בדראפט. ב-27 ביולי העבירה גולדן סטייט ווריורס את דייוויד לי לבוסטון סלטיקס בתמורה לג'רלד וולאס וכריס באב. ב-16 בפברואר 2016 העבירה אורלנדו מג'יק את טוביאס האריס לדטרויט פיסטונס בתמורה לברנדון ג'נינגס וארסאן אילייסובה. ב-18 בפברואר שלחה ממפיס גריזליס את ג'ף גרין ללוס אנג'לס קליפרס בתמורה ללאנס סטיבנסון ובחירת סיבוב ראשון בדראפט. ב-18 בפברואר שלחה פיניקס סאנס את מרקיף מוריס לוושינגטון ויזארדס בתמורה לכריס האמפריז, דואן בלייר ובחירת סיבוב ראשון בדראפט. סוף-שבוע האולסטאר של עונת 2016 נערך באולמה הביתי של קבוצת טורונטו ראפטורס - מרכז אייר קנדה שבטורונטו, קנדה - בין התאריכים 12–14 בפברואר 2016. משחק האולסטאר עצמו התקיים ביום ראשון, ה-14 בפברואר. החמישיות הפותחות למשחק האולסטאר נבחרו על ידי האוהדים, ואת השחקנים המחליפים בחרו מאמני הליגה. בהצבעת הקהל לשחקני החמישייה הוביל קובי בראיינט שקיבל 1,891,614 קולות. טיירון לו (קליבלנד קאבלירס) וגרג פופוביץ' (סן אנטוניו ספרס) נבחרו למאמני נבחרות המזרח והמערב, בהתאמה, לאחר שהובילו את קבוצתם למאזן הטוב ביותר במחוז שלהן. במשחק עצמו ניצחה נבחרת המערב בתוצאה 196–173 - סך הנקודות הגבוה ביותר במשחק האולסטאר אי פעם. ראסל וסטברוק מאוקלהומה סיטי ת'אנדר קלע 31 נקודות והפך לשחקן השני שזוכה בפרס ה-MVP של משחק האולסטאר פעמיים ברציפות, אחרי בוב פטיט שעשה זאת בעונות 1958 ו-1959. קובי בראיינט, שהודיע כי יפרוש בסיום העונה, סיים את משחק האולסטאר האחרון שלו עם 10 נקודות. נפצע ^- ג'ימי באטלר וכריס בוש נעדרו מהמשחק בשל פציעה. החליף ^- פאו גאסול ואל הורפורד נבחרו להחליף את באטלר ובוש הפצועים בסגל המזרח. משחק הכוכבים העולים ("Rising Stars Challenge") בו השתתפו רוקיז או שחקנים בעונתם השנייה ב-NBA שחולקו לאזרחי ארצות הברית נגד שחקנים משאר מדינות העולם. קבוצת "ארצות הברית" ניצחה בתוצאה 157–154, ול-MVP של המשחק נבחר זאק לאבין ממינסוטה טימברוולבס שקלע 30 נקודות. תחרות השלשות - זכה קליי תומפסון (גולדן סטייט ווריורס), שהתמודד בגמר מול דווין בוקר (פיניקס סאנס) וסטפן קרי (גולדן סטייט ווריורס). תחרות ההטבעות - זכה בפעם השנייה ברציפות זאק לאבין (מינסוטה טימברוולבס), שהתמודד בגמר מול ארון גורדון (אורלנדו מג'יק). אתגר הכישורים - זכה קארל-אנתוני טאונס (מינסוטה טימברוולבס) שהתמודד בסיבוב הגמר מול אייזיאה תומאס (בוסטון סלטיקס). משחק הסלבריטאים - "קבוצת קנדה" ניצחה את "קבוצת ארצות הברית" בתוצאה 74–64. המוזיקאי וין בטלר זכה בתואר ה-MVP של המשחק. ‏*כוכבית מסמנת קבוצה שהעפילה לפלייאוף. MVP של העונה הסדירה - סטפן קרי, גולדן סטייט ווריורס (פה אחד, לראשונה בהיסטוריה) שחקן ההגנה של העונה - קוואי לנארד, סן אנטוניו ספרס רוקי השנה - קארל-אנתוני טאונס, מינסוטה טימברוולבס השחקן השישי של העונה - ג'מאל קרופורד, לוס אנג'לס קליפרס השחקן המשתפר - סי. ג'יי. מקולום, פורטלנד טרייל בלייזרס מאמן השנה - סטיב קר, גולדן סטייט ווריורס מנהל השנה - אר. סי. ביופורד, סן אנטוניו ספרס פרס הספורטיביות - מייק קונלי, ממפיס גריזליס פרס האזרחות - ויין אלינגטון, ברוקלין נטס השחקן הקבוצתי - וינס קרטר, ממפיס גריזליס חמישיות העונה חמישיות ההגנה חמישיות הרוקיז סגל האלופה, קליבלנד קאבלירס: לברון ג'יימס, קיירי אירווינג, קווין לאב, ג'יי. אר. סמית', טריסטן תומפסון, ריצ'רד ג'פרסון, אימאן שאמפרט, צ'אנינג פריי, מת'יו דלאבדובה, טימופיי מוזגוב, מו ויליאמס, ג'יימס ג'ונס, דנטיי ג'ונס וג'ורדן מקריי (סאשה קאון נכלל בסגל אך לא השתתף בפלייאוף). מאמן ראשי: טיירון לו. מדיה וקבצים בנושא עונת 2015/2016 ב-NBA בוויקישיתוף אתר האינטרנט הרשמי של עונת 2015/2016 ב-NBA (באנגלית) פרק 267, בפודקאסט בכל יום נתון עם אוריאל דקסל וראם שרמן, 6 באפריל 2020 כולל עונת 2014/2015, אותה סיימו הווריורס עם ארבעה ניצחונות רצופים. כולל עונת 2014/2015, אותה סיימה פילדלפיה עם עשרה הפסדים רצופים. קליבלנד אלופת ה-NBA אחרי שגברה 89:93 על גולדן סטייט, באתר וואלה, 20 ביוני 2016 סטטיסטיקות סדרת הגמר, באתר Basketball-Reference לברון כינס את שחקני הקאבס במיאמי, רוצה מחנה לפני המחנה הרשמי, באתר וואלה, 9 בספטמבר 2015 גולדן סטייט ניצחה 104:125 את ממפיס ושברה את שיא הניצחונות, באתר וואלה, 14 באפריל 2016 סיום לא צפוי לרצף: מילווקי הפתיעה את גולדן סטייט עם 95:108 ביתי, באתר וואלה, 13 בדצמבר 2015 אחרי 54 ניצחונות ביתיים רצופים: בוסטון עצרה את גולדן סטייט, באתר וואלה, 2 באפריל 2016 פילדלפיה השוותה את הפתיחה הרעה ביותר בהיסטוריה, ניצחון לקליפרס, באתר וואלה, 30 בנובמבר 2015 קובי בריאנט קלע 60 נקודות במשחק הפרישה והוביל את הלייקרס לניצחון, באתר וואלה, 14 באפריל 2016 בגיל 40: טים דאנקן הודיע על פרישה מכדורסל, באתר וואלה, 11 ביולי 2016 מערכת וואלה! ספורט‏, קווין גארנט פורש מכדורסל: "מעולם לא חשבתי שיאהבו אותי ככה", באתר וואלה, 24 בספטמבר 2016 סיכום דראפט 2015, באתר nba.com יש מחליף לברוקס: בילי דונובן מונה למאמנה החדש של אוקלהומה סיטי, באתר וואלה, 30 באפריל 2015 סקוט סקיילס מונה למאמן אורלנדו, פרד הויברג מתקרב לשיקגו, באתר וואלה, 30 במאי 2015 יש מחליף למונטי ויליאמס: אלווין ג'נטרי מונה למאמן ניו אורלינס, באתר וואלה, 31 במאי 2015 פרד הויברג מונה למאמן שיקגו: "מקווה שאהיה טוב כמו ת'יבודו", באתר וואלה, 2 ביוני 2015 דנוור ממנה את מלון למאמן הראשי, באתר הקבוצה, 15 ביוני 2015 סם מיצ'ל מונה למאמן זמני במינסוטה, באתר nba.com יוסטון מפטרת את קווין מקהייל וממנה את ג'יי בי ביקרסטאף כמאמן הראשי, באתר nba.com ברוקלין מזעזעת את המערכת: ליונל הולינס פוטר, בילי קינג עוזב, באתר וואלה, 10 בינואר 2016 דיוויד בלאט פוטר מקליבלנד: "גאה במה שהשגנו", באתר וואלה, 22 בינואר 2016 פיניקס ממנה את ארל ווטסון כמאמן הראשי, באתר nba.com החזיק פחות משנתיים: דרק פישר פוטר מהניקס, באתר ערוץ הספורט, 8 בפברואר 2016 שון מריון מודיע על פרישה, באתר espn.com סער גיט, אנדריי קירילנקו הודיע על פרישה, באתר ynet, 23 ביוני 2015 קניון מרטין מודיע על פרישה, באתר yahoo.com פריג'יוני סיכם בקליפרס, פרדאט חתם בספרס, באתר ONE‏, 23 ביולי 2015 ג'ייסון ריצ'רדסון הודיע על פרישה: "אחת ההחלטות הקשות שקיבלתי", באתר וואלה, 24 בספטמבר 2015 הידו טורקוגלו מודיע על פרישה, באתר sportando.com דאנקן נשאר בספרס, מונרו במילווקי, אליס באינדיאנה, אפללו בניקס, באתר וואלה, 2 ביולי 2015 למרקוס אולדריג' בחר בסן אנטוניו: "חוזר הביתה, מתרגש", באתר וואלה, 4 ביולי 2015 דמארה קרול לראפטורס, פרינס יגיע לקאבלירס?, באתר ONE‏, 1 ביולי 2015 גרין נשאר בווריירס, פירס בקליפרס, מונרו בבאקס, באתר ONE‏, 2 ביולי 2015 וייד נשאר במיאמי, לילארד ממשיך בפורטלנד, מתיוס עובר לדאלאס, באתר וואלה, 3 ביולי 2015 קליבלנד שוקלת טרייד על ג'ו ג'ונסון, לו וויליאמס ובאס בלייקרס, באתר וואלה, 6 ביולי 2015 בלאט מתחזק: מו וויליאמס חתם בקליבלנד, באתר ONE‏, 7 ביולי 2015 רונדו בסקרמנטו, דאלאס חוגגת עם ג'ורדן, אולדריג' ממשיך להתלבט, באתר וואלה, 4 ביולי 2015 רשמי: דרון וויליאמס חתם בדאלאס מאבריקס, באתר ONE‏, 15 ביולי 2015 ג'ינובילי ו-ווסט בסן אנטוניו, גאסול סיכם בממפיס, באתר ONE‏, 6 ביולי 2015 ג'וש סמית' חתם לעונה בקליפרס: "מעדיף קבוצה מנצחת על פני כסף", באתר וואלה, 17 ביולי 2015 אולדריג' יעזוב את פורטלנד, בארנס בממפיס, ראסל ייבחר שני?, באתר וואלה, 25 ביוני 2015 סקרמנטו מתלבטת לגבי כספי, דיווח: רוי היברט בדרך ללייקרס, באתר וואלה, 5 ביולי 2015 דיווח: טיי לוסון עובר ליוסטון, מקדניאלס חתם לשלוש עונות נוספות, באתר וואלה, 20 ביולי 2015 גארנט האריך חוזה, וואלאס חתם בגולדן סטייט, באתר ONE‏, 7 ביולי 2015 "טוביאס האריס עובר לדטרויט, ג'נינגס ואיליאסובה לאורלנדו", באתר וואלה, 16 בפברואר 2016 הווארד נשאר ביוסטון, צ'אנינג פריי בקליבלנד, ורז'או בפורטלנד, באתר וואלה, 18 בפברואר 2016 ההכרזה על החמישיות הפותחות במשחק האולסטאר, באתר nba.com המערב ניצח 173:196 את המזרח באולסטאר, הקהל נפרד מקובי בריאנט, באתר וואלה, 15 בפברואר 2016